NMMU Honneurs in Afrikaans & Nederlands (2012) | LitNet
Honneurs in Afrikaans & Nederlands (2012)
Is jy 'n 'n surfer met 'n liefde en 'n belangstelling in die Afrikaanse taal-en letterkunde of net iemand wat hou van lees en oor boeke dink terwyl jy doodrustig teug aan 'n koppie koffie of skemerkelkie? Of is jy iemand wat deur die natuurreservaat om die kampus sal loop en besin oor die sinsbou van Afrikaans en die invloed van ander tale op die kies van name vir voëlssoorte en bokspesies?
Oorweeg dan om aan die Nelson Mandela Metropolitaanse Universiteit in Port Elizabeth te kom studeer. PE is 'n sogenaamde 20 minute-stad:so alles is maklik bereikbaar van die kampus af, selfs die strand.
As jy 'n gemiddeld van 60% vir Afrikaans en / of Afrikaans & Nederlands III behaal het, kan jy inskryf vir die kursus.
Voornemende studente wat 65 en hoër behaal het, kwalifiseer vir die ruim NMMU-beurse. Indien jy die Nederlandse modules neem, kom jy ook in aanmerking vir beurse van die Nederlandse Taalunie/ Suid-Afrikaanse Vereniging vir Neerlandistiek.
Naas die verpligte skripsiemodule kies jy enige drie van die volgende semestermodules:
Afr Prosa, Afr Poësie, Kinder-en Jeugliteratuur, Leksikografie, Literatuurteorie, Ndl Poësie, Ndl Prosa, Oratuur, Pragmatiek, SA Drama, Semantiek, Variasietaalkunde en Vergelykende Literatuurstudie.